ประกาศกรมวิชาการเกษตรประกาศกรมวิชาการเกษตรเรื่องหลักเกณฑ์ วิธีการและเงื่อนไขการจดทะเบียนผู้ส่งออกผักชีไปประเทศสิงคโปร์และไต้หวันพ.ศ.๒๕๕๑[๑] ด้วยปรากฏว่าสินค้าผักชีที่ส่งออกจากประเทศไทยไปยังประเทศสิงคโปร์และไต้หวันมีการตรวจพบสารตกค้างอย่างต่อเนื่องส่งผลกระทบต่อการส่งออกสินค้าเกษตรของประเทศไทย ดังนั้นเพื่อให้การกำกับดูแลและควบคุมการส่งออกผักชีไปประเทศสิงคโปร์และไต้หวันให้เป็นไปด้วยความเรียบร้อย และเป็นการประกันคุณภาพผักชีส่งออกซึ่งจะเป็นการสนับสนุนการผลิตและการส่งออกอันจะเป็นผลดีกับเศรษฐกิจโดยรวมของประเทศ กรมวิชาการเกษตรจึงกำหนดหลักเกณฑ์ วิธีการและเงื่อนไขการจดทะเบียนเป็นผู้ส่งออกผักชีไปประเทศสิงคโปร์และไต้หวัน ดังต่อไปนี้๑. ในประกาศนี้ผักชี หมายความว่า ส่วนหนึ่งส่วนใดหรือทุกส่วนของผักชีที่ส่งออกในสภาพสดโรงคัดบรรจุหมายความว่า สถานประกอบการที่มีการรวบรวม ล้าง ตัดแต่งบรรจุสินค้าผักชีในบรรจุภัณฑ์ที่พร้อมจำหน่ายเพื่อการส่งออกผู้ส่งออกหมายความว่า บุคคลหรือนิติบุคคลที่มีการส่งออกสินค้าผักชีไปประเทศสิงคโปร์และไต้หวัน๒.การยื่นคำขอจดทะเบียนเป็นผู้ส่งออกให้ผู้ประสงค์จะส่งออกสินค้าผักชีไปประเทศสิงคโปร์และไต้หวันยื่นคำขอจดทะเบียนเป็นผู้ส่งออกตามแบบ ศบส. ๐๐๙ ท้ายประกาศนี้ ต่อเจ้าหน้าที่ ณศูนย์บริการทางวิชาการแบบเบ็ดเสร็จ กรมวิชาการเกษตร กระทรวงเกษตรและสหกรณ์พร้อมเอกสารหลักฐาน ดังนี้(๑) ในกรณีผู้ขอเป็นบุคคลธรรมดา (ก)สำเนาบัตรประจำตัวประชาชน หรือสำเนาทะเบียนบ้าน จำนวน ๑ ฉบับ (ข)สำเนาใบทะเบียนพาณิชย์ที่ระบุชนิดแห่งพาณิชย์ถือว่าเป็นผู้ส่งออกผักสดหรือสินค้าเกษตรกรรมจำนวน ๑ ฉบับ (ค)สำเนาหนังสือรับรอง GAPแหล่งผลิตทั้งหมดที่ส่งออก และ (ง)สำเนาหนังสือรับรอง GMPของโรงคัดบรรจุทั้งหมด(๒) ในกรณีผู้ขอเป็นนิติบุคคล (ก)สำเนาทะเบียนบ้านของกรรมการผู้มีอำนาจลงนามผูกพันบริษัท (กรณีบริษัทจำกัดหรือบริษัทมหาชนจำกัด)หรือของหุ้นส่วนผู้จัดการ (กรณีห้างหุ้นส่วนนิติบุคคล)แล้วแต่กรณี จำนวน ๑ ฉบับ (ข)สำเนาหนังสือรับรองนิติบุคคลของสำนักงานทะเบียนหุ้นส่วนบริษัท แสดงรายการทะเบียนที่มีวัตถุประสงค์การดำเนินการเกี่ยวกับผักและผลไม้สดหรือสินค้าเกษตรกรรมตลอดทั้งชื่อกรรมการหรือหุ้นส่วนผู้มีอำนาจลงนามผูกพันบริษัทหรือห้างหุ้นส่วนนิติบุคคลซึ่งออกให้ไม่เกินหกเดือน จำนวน ๑ ฉบับ (ค)สำเนาหนังสือรับรอง GAPแหล่งผลิตทั้งหมดที่ส่งออก และ (ง)สำเนาหนังสือรับรอง GMPของโรงคัดบรรจุทั้งหมด๓.ขั้นตอนการขอจดทะเบียนและการรับจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวัน(๑)การรับจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวันเมื่อเจ้าหน้าที่ได้รับคำขอแล้วให้ตรวจสอบหลักฐานตามที่กำหนดไว้ในข้อ ๒ ถ้าเอกสารหลักฐานครบถ้วนให้เสนออธิบดีกรมวิชาการเกษตรเพื่อพิจารณารับจดทะเบียนและออกหนังสือสำคัญแสดงการจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวันตามแบบ ศบส.010แนบท้ายประกาศนี้(๒) อายุของหนังสือสำคัญแสดงการจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวันหนังสือสำคัญแสดงการจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวันมีอายุสองปีนับแต่วันออกหนังสือสำคัญแสดงการจดทะเบียน๔.เงื่อนไขที่ผู้ได้รับหนังสือสำคัญแสดงการจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวันต้องปฏิบัติ(๑) จัดให้มีการติดป้าย หรือฉลากหรือประทับข้อความเป็นภาษาอังกฤษที่ภาชนะบรรจุโดยต้องแสดง ดังนี้ (ก)หมายเลขทะเบียนผู้ส่งออก (ข)ชื่อผู้ประกอบการ/ผู้ส่งออก (ค)ชื่อสามัญของพืช (ง)ชื่อวิทยาศาสตร์ของพืช (จ)รหัสรุ่นที่ผลิต (LotNo.หรือ BatchNo.หรือ CodeNo.) (ฉ)ประเทศผู้ผลิต(๒)ต้องแจ้งข้อมูลแก่กรมวิชาการเกษตรเมื่อมีการเปลี่ยนแปลงหรือเพิ่มเติมแหล่งผลิต (GAP)และโรงคัดบรรจุ (GMP)หรือข้อมูลอื่น ๆ ที่มีผลต่อความปลอดภัยด้านอาหารภายใน ๗ วัน นับแต่วันเปลี่ยนแปลงข้อมูล๕. บทกำหนดโทษผู้ได้รับหนังสือสำคัญแสดงการจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวันไม่ปฏิบัติตามเงื่อนไขที่กำหนดไว้ในประกาศนี้หรือประกาศใดๆ ที่เกี่ยวข้องซึ่งออกโดยกรมวิชาการเกษตร กรมวิชาการเกษตรจะพิจารณาสั่งให้แก้ไขหรือสั่งพักใช้ หรือเพิกถอนหนังสือสำคัญแสดงการจดทะเบียนเป็นผู้ส่งออกได้๖. บทยกเว้นการนำติดตัวออกไปซึ่งผักชีไปประเทศสิงคโปร์และไต้หวันเพื่อใช้เฉพาะตัวหรือเป็นตัวอย่างได้รับการยกเว้นไม่ต้องปฏิบัติตามประกาศฉบับนี้ประกาศฉบับนี้ให้ใช้บังคับตั้งแต่วันประกาศเป็นต้นไปประกาศณ วันที่ ๘ กรกฎาคม พ.ศ.๒๕๕๑เมทนีสุคนธรักษ์อธิบดีกรมวิชาการเกษตร[เอกสารแนบท้าย]๑. คำร้องขอหนังสือสำคัญแสดงการจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวันภายใต้การกำกับดูแลของกรมวิชาการเกษตร (แบบ ศบส. ๐๐๙)๒. หนังสือสำคัญแสดงการจดทะเบียนเป็นผู้ส่งออกสินค้าผักชีไปประเทศสิงคโปร์และไต้หวัน(แบบ ศบส. ๐๑๐)(ดูข้อมูลจากภาพกฎหมาย)พิมลกร/ผู้จัดทำ๔ตุลาคม ๒๕๕๕พลัฐวัษ/ตรวจ๔ตุลาคม ๒๕๕๖[๑] ราชกิจจานุเบกษาเล่ม ๑๒๕/ตอนพิเศษ ๑๓๖ ง/หน้า ๑๒/๑๑ สิงหาคม ๒๕๕๑